CONSILIUL LOCAL AL MUNICIPIULUI TIMIŞOARA                               APROBAT

DIRECŢIA DE ASISTENŢĂ SOCIALĂ  COMUNITARĂ                               PRIMAR 

Nr.3365/02.11.2009     





Dr.ing. GHEORGHE CIUHANDU

                                                              R E F E R A T

privind procedura de admitere/ieşire a persoanelor vârstnice în/din Serviciul Căminul  pentru Persoane Vârstnice Timişoara din cadrul  Direcţiei de Asistenţă Socială Comunitară Timişoara 
 Consiliul Local al Municipiului Timişoara a aprobat procedura de admitere şi  procedura de ieşire a unei persoane vârstnice în şi din Căminul pentru Persoane Vârstnice Timişoara prin Hotărârea nr. 499/25.11.2008.

Începând cu data de 01.01.2009, Căminul pentru Persoane Vârstnice Timişoara a fost preluat ca serviciu în subordinea Direcţiei de Asistenţă Socială Comunitară Timişoara, conform H.C.L.M.T nr.522/16.12.2008. 

Acordarea serviciilor de îngrijire în cămin trebuie să respecte standardele minime specifice de calitate aprobate  în  centrele rezidenţiale pentru persoanele vârstnice prevăzute de  Ordinul  Ministrului  Muncii, Solidarităţii Sociale şi Familiei nr. 246/2006. În acest sens, în baza documentaţiei depuse, serviciile furnizate de Serviciul Căminul pentru Persoane Vârstnice Timişoara au fost acreditate prin Decizia nr. 197 din 29.06.2009 de către  Comisia de acreditare a furnizorilor de servicii sociale Timiş.
Ca urmare a aplicării procedurii privind admiterea/ieşirea în/din Serviciul Căminul pentru Persoane Vârstnice Timişoara, au existat în anul 2009, în practică,  cazuri  insuficient reglementate sau nereglementate de aceasta, ceea ce face necesară completarea şi modificarea procedurii. 
Astfel, în baza prevederilor Legii nr. 17/2000 privind asistenţa socială a persoanelor vârstnice,  au fost completate actele pentru admitere, criteriile de eligibilitate şi modalitatea procedurală de admitere/ieşire,   au fost introduse criterii de prioritate şi un capitol privind contribuţia persoanelor vârstnice, realizându-se şi legătura cu încheierea contractului de servicii pentru respectarea standardelor minime specifice de calitate.   
Având în vedere cele menţionate, în baza prevederilor art.36 alin 2 lit.(d) şi alin.6 lit.(a), pct.2 din Legea nr.215/2001 privind administraţia publică locală
PROPUNEM:

1.aprobarea procedurii de admitere/ieşire a persoanelor vârstnice în/din Serviciul Căminul  pentru Persoane Vârstnice Timişoara din cadrul  Direcţiei de Asistenţă Socială Comunitară Timişoara, conform anexei
2.revocarea Hotărârii Consiliului Local nr.499/25.11.2008 privind aprobarea  procedurii de admitere şi   a procedurii de ieşire a unei persoane vârstnice în şi din Căminul pentru Persoane Vârstnice Timişoara.

